ઓસ્કરનું જન્મદિવસનું એ સંભાષણ, વર્કશોપ ફ્લોર પર રાત્રે એકઠા થયેલા કેદીઓને જર્મન ભાષામાં અપાયું હતું. આટલા મોટા સમારંભના રક્ષણ માટે એસએસની એક ટૂકડીને પણ હાજર રાખવામાં આવી હતી, અને સાથે-સાથે કેટલાક જર્મન નાગરીકો પણ ત્યાં હાજર હતા. ઓસ્કરે વક્તવ્ય શરૂ કર્યું એ સાથે જ પોલદેક ફેફરબર્ગે પોતાનાં રુંવાડાં ઊભાં થઈ જતાં અનુભવ્યાં હતાં! ઓટોમેટિક રાઇફલો લઈને ઊભેલા સ્કોનબર્ગ અને ફક્સ, અને એસએસના અન્ય લોકોના અવાક ચહેરા સામે ફેફરબર્ગ તાકી રહ્યો હતો! આવા ભાષણને કારણે એ લોકો જરૂર ઓસ્કરને મારી નાખશે એવો ડર તેના મનમાં પ્રવેશી ગયો! અને જો એવું થયું, તો-તો આ બધું જ નાશ પામવાનું!